
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ Αρ. Φύλλου 439 

15 Σεπτεμβρίου 2009 


ΠΕΡΙΕΧΟΜΕΝΑ 


ΔΙΑΤΑΓΜΑΤΑ 

Τροποποίηση του εγκεκριμένου ρυμοτομικού σχεδί¬ 
ου του Δήμου Καβάλας (Ν. Καβάλας). 1 

Προσωρινή οριοθέτηση αρχαιολογικού χώρου Συνοι¬ 
κισμού Νταηλάκη Καστοριάς στο πλαίσιο τροπο¬ 
ποίησης του Γενικού Πολεοδομικού Σχεδίου Κα¬ 
στοριάς. 2 


ΔΙ ΑΤΑΓΜΑΤ Α 

(ΐ) 

Τροποποίηση του εγκεκριμένου ρυμοτομικού σχεδίου 
του Δήμου Καβάλας (Ν. Καβάλας). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 152 (παρ. 1, 2 και 6) και 
154 του Κώδικα Βασικής Πολεοδομικής Νομοθεσίας 
(Κ.Β.Π.Ν.), που κυρώθηκε με το άρθρο, πρώτο του από 
14/27.7.1999 π.δ/τος (Δ' 580). 

2. Την υπ’ αριθμ. Υ300/14.11.2007 απόφαση του Πρωθυ¬ 
πουργού και του Υπουργού Περιβάλλοντος, Χωροταξί¬ 
ας και Δημοσίων Έργων «Ανάθεση αρμοδιοτήτων του 
Υπουργού Περιβάλλοντος, Χωροταξίας και Δημοσίων 
Έργων στους Υφυπουργούς Περιβάλλοντος, Χωροταξίας 
και Δημοσίων Έργων (Β' 2210). 

3. Την υπ’ αριθμ. 95/2007 γνωμοδότηση του δημοτικού 
συμβουλίου Καβάλας. 

4. Την υπ’ αριθμ. 226/12.12.2008 γνωμοδότηση του Κε¬ 
ντρικού Συμβουλίου Χωροταξίας Οικισμού και Περιβάλ¬ 
λοντος. 


5. Την υπ’ αριθμ. 148/2009 γνωμοδότηση του Συμ¬ 
βουλίου της Επικράτειας, με πρόταση του Υπουργού 
Περιβάλλοντος, Χωροταξίας και Δημοσίων Έργων, 
αποφασίζουμε: 

Άρθρο 1 

Εγκρίνεται η τροποποίηση του εγκεκριμένου ρυμοτο¬ 
μικού σχεδίου του δήμου Καβάλας (Ν. Καβάλας) με την 
έγκριση οδού εντός του οικοδομικού τετραγώνου που 
περικλείεται από τις οδούς Θράκης, Ειρήνης Αθηναίας, 
Ακρίτα και Αρκαδίου και τη δημιουργία δύο οικοδομικών 
τετραγώνων όπως οι ρυθμίσεις φαίνονται στο σχετικό 
πρωτότυπο διάγραμμα σε κλίμακα 1:200, που θεωρή¬ 
θηκε από τον Προϊστάμενο της Δ/νσης Τοπογραφικών 
Εφαρμογών με την υπ’ αριθμ. 30667/17.7.2009 πράξη του 
και που αντίτυπό του σε φωτοσμίκρυνση δημοσιεύεται 
με το παρόν διάταγμα. 

Αρθρο 2 

Η ισχύς του παρόντος διατάγματος αρχίζει από τη 
δημοσίευσή του στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημο¬ 
σίων Έργων αναθέτουμε τη δημοσίευση και εκτέλεση 
του παρόντος διατάγματος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Σεπτεμβρίου 2009 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

Ο ΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΣΤΑΥΡΟΣ ΕΛ. ΚΑΛΟΓΙΑΝΝΗΣ 

ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ 



ΑΠΟΣΠΑΣΜΑ ΕΓΚΕΚΡΙΜΜΕΝΟΥ ΣΧΕΔΙΟΥ ΠΟΛΗΣ (1980) 


ΕΘΝΙΚΟ ΤΥΠΟΓΡΑΦΕΙΟ 


Για τεχνικούς λόγους στο σχεδιάγραμμα, 
έγινε σμίκρυνση, κατά ποσοστό 38 % 

ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ 



ΚΤΗΜΑΤΟΛΟΓΙΚΟΣ ΠΙΝΑΚΑΣ 

01. Τσουμπακης Νικόλαός - Χριστοφοριδου Μαρία 
02. Σγουρας Γεώργιος-Σόφια 
Κηροπουλου Κωνστανηνια 
03. Σωτηροπουλου Καλλιόπη - Στεφανιδου Ελένη 
04. Καλαπζογλου Αικατερίνη 

Κακανας Κων/νος - Αναστασία - Αργυριος - Αθανάσιος 
05. Κουτσουκιαδης Μήνας 
06. Οργιανοπουλου θεοδώρα 
07. Τζιανης Βασίλειος - Ζαφειριού Ζαφειριος 
08. Σαιντ Λαμία - Μαρία 
Βουδουρογλου Δέσποινα 
09. Σωτηρακης Βασίλειος 
Σοντα Αννα - Θεόδωρός 

10. Μητσινη Δόμνα - Σωτηριαδης Σωτήριος 
Χατζηαντωνιου Μαρία - Καπατσουλιας Ιωάννης 

11. Κατσακιδου Σεβαστή 

12. Μουρατιδου Ελένη - Χατζηκαπεταν Μαγδαλυνη 
Κυριακοπουλος Φιλππτας - Ευαγγελία 



Αρ·Φ. 1Ϊ3/03 

*Χ·1 ' 

Αριθμ. ΥΠΠΟ/ΓΔΑΠΚ/ΑΡΧ/Α1/Φ29/79197/4168 (2) 

Προσωρινή οριοθέτηση αρχαιολογικού χώρου Συνοικι¬ 
σμού Νταηλάκη Καστοριάς στο πλαίσιο τροποποίη¬ 
σης του Γενικού Πολεοδομικού Σχεδίου Καστοριάς. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις του ν. 3028/2002 (ΦΕΚ 153/Α/28.6.2002) 
«Για την προστασία των Αρχαιοτήτων και εν γένει της 
Πολιτιστικής Κληρονομιάς». 

2. Την υπ' αριθμ. ΥΠΠΟ/ΔΟΕΠΥ/ΤΟΠΥΝΣ 89348/19.9.2008 
υπουργική απόφαση (ΦΕΚ 2032/Β'/2.10.2008). 

3. Το π.δ. 191 (ΦΕΚ 146/Α/13.6.20 03) «Οργανισμός Υπουρ¬ 
γείου πολιτισμού». 

4. Το υπ’ αριθμ. 6771/25.11.2004 έγγραφο της ΙΖ' Εφο¬ 
ρείας Προϊστορικών και Κλασικών Αρχαιοτήτων με θέμα 
«Πρόταση προσωρινής οριοθέτησης Αρχ/κου Χώρου 
Συνοικισμού Νταηλάκη Καστοριάς». 

5. Το υπ’ αριθμ. 3288/18.9.2007 έγγραφο της ΚΘ' Εφο¬ 
ρείας Προϊστορικών και Κλασικών Αρχαιοτήτων με θέμα 
«Προσωρινή οριοθέτηση αρχαιολογικού χώρου Συνοικι¬ 
σμού Νταηλάκη Καστοριάς», αποφασίζουμε: 

Οριοθετούμε προσωρινά τον ακόλουθο αρχαιολογικό 
χώρο, όπως αυτός αποτυπώνεται στις συνημμένες στο 
παρόν πινακίδες φύλλου χάρτου ΓΥΣ και στα σημεία 
που αντιστοιχούν στα ζεύγη συντεταγμένων των επισυ- 
ναπτόμενων στους χάρτες πινάκων ως εξής: 

Αρχαιολογικός χώρος Συνοικισμού Νταηλάκη Δήμου 
Καστοριάς. Η συγκεκριμένη θέση ορίζεται στο τοπο- 
γραφικό σχεδιάγραμμα κλ. 1:2000, που συνοδεύει το 
παρόν, από την πολυγωνική γραμμή που διέρχεται από 
τα σημεία 1, 2, 3, 4, 5, 6, 7, 8, 9,10, και 1. Στα παραπάνω 
σημεία αντιστοιχούν τα ζεύγη συντεταγμένων του πί¬ 
νακα. Συγκεκριμένα, εντός του αρχαιολογικού χώρου 
έχει εντοπιστεί νεκροταφείο λακκοειδών τάφων των 


ύστερων φάσεων της πρώιμης Εποχής του Σιδήρου σε 
πυκνή διάταξη με πολυάριθμα κεραμικά και μεταλλικά 
κτερίσματα. 

Για την οριστική οριοθέτηση των ανωτέρω αρχαιο¬ 
λογικών χώρων θα τηρηθεί η διαδικασία του άρθρου 
12 του ν. 3028/2002. 

Επισημαίνεται ότι με βάση το επιστημονικό και διερευ¬ 
νητικό έργο της αρμόδιας Εφορείας Αρχαιοτήτων του 
ΥΠ.ΠΟ. ενδέχεται μελλοντικά να εντοπιστούν ύστερα 
από έρευνα πεδίου και νέοι ανασκαφικοί χώροι ή να 
επεκταθούν οι ήδη υφιστάμενοι. Εντός των οριοθετη- 
μένων χώρων εφαρμόζονται οι διατάξεις των άρθρων 3, 
10 και 73 παρ. 12 του ν. 3028/2002. Ως εκ τούτου, εντός 
των ανωτέρω αρχαιολογικών χώρων δεν επιτρέπεται 
χωρίς άδεια της αρμόδιας αρχαιολογικής υπηρεσίας ή 
άλλων οργάνων του ΥΠ.ΠΟ. οποιοδήποτε έργο, όπως 
διάνοιξη νέων οδών, διαπλάτυνση ή ασφαλτόστρωση 
των υφισταμένων, κατασκευή ή οποιαδήποτε αλλοίωση 
του εδάφους, καθώς και οποιαδήποτε επέμβαση, για την 
οποία απαιτείται ή δεν απαιτείται έγκριση της αρμόδιας 
πολεοδομικής αρχής, η οποία μπορεί να βλάψει άμεσα 
ή έμμεσα τις αρχαιότητες (άρθρο 10). Επίσης, δεν επι¬ 
τρέπεται η επέκταση οικισμού ή ζώνης παραγωγικής 
δραστηριότητας ή άλλης μορφής χωροταξική ή πολε- 
οδομική ζώνη χωρίς την έγκριση του ΥΠ.ΠΟ. 

Από τις διατάξεις της παρούσας απόφασης δεν προ- 
καλείται δαπάνη σε βάρος του κρατικού προϋπολογι¬ 
σμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Αυγούστου 2009 

Με εντολή Υπουργού, 

Η Γ ενική Διευθύντρια 
ΜΑΡΙΑ ΑΝΔΡΕΑΔΑΚΗ - ΒΛΑΖΑΚΗ 

V. 

Λ 

4 ΤΟΠΟΓΡΑΦΙΚΟ ΑΡΧΑΙΟΥ ΝΕΚΡΟΤΑΦΕΙΟΥ 




ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 *ΤΗΛ. 210 52 79 000 * ΡΑΧ 210 52 21 004 

